钦定古今图书集成/明伦汇编/氏族典/第099卷 > 《廖用贤尚友录》 > 须贾
## 钦定古今图书集成/明伦汇编/氏族典/第099卷 > 《廖用贤尚友录》 > 须贾

按《史记范睢传》：“睢欲事魏王，家贫无以自资，乃先事
魏中大夫须贾。须贾为魏昭王使于齐，范睢从留数
月，未得报。齐襄王闻睢辩口，乃使人赐睢金十斤及
牛酒。睢辞谢不敢受。须贾知之，大怒，以为睢持魏国
阴事告齐，故得此馈。令睢受其牛酒，还其金。既归，心
怒睢，以告魏相魏齐。魏齐大怒，使舍人笞击睢，折胁折齿，睢佯死得出，更名姓曰张禄，入秦见昭王。昭王
拜范睢为相。当是时，魏闻秦且东伐韩、魏，魏使须贾
于秦。范睢闻之，为微行，敝衣间步之邸，见须贾。须贾
见之而惊曰：“范叔固无恙乎？”范睢曰：“然。”须贾曰：“今叔
何事？”范睢曰：“臣为人庸赁。”须贾意哀之，留与坐饮食，
曰：“范叔一寒如此哉！”乃取其一绨袍以赐之，因问曰：
“秦相张君，公知之乎？今者事之去留在张君，孺子岂
有客习于相君者哉？”范睢曰：“主人翁习知之。”唯睢亦
得谒睢，请为君见于张君。范睢为须贾御，入秦相府，
谓须贾曰：“我为君先入通于相君。”须贾待门下良久，
问门下曰：“范叔不出何也？”门下曰：“无范叔。”须贾曰：“乡
者与我载而入者。”门“下曰乃吾相张君也。”须贾大惊，
乃肉袒膝行，因门下人谢罪。于是范雎见之，须贾顿
首言：“死罪。”范睢曰：“汝罪有三，所以得无死者，以绨袍
恋恋，有故人之意，故释。公。”乃谢。罢入言之昭王，罢归
须贾。须贾辞于范睢。范睢曰：“为我告魏王，急持魏齐
头来。不然者，我且屠大梁。”须贾归，以告魏齐。魏齐恐，
亡走赵，匿平原君所。